বাঁশখালীতে বিরল প্রজাতির অজগর উদ্ধার, ইকোপার্কে অবমুক্ত
চট্টগ্রামের বাঁশখালী উপজেলার জঙ্গলে জালে আটকা পড়া একটি আজগর সাপ উদ্ধার করে বাঁশখালী ইকোপার্কে অবমুক্ত করা হয়েছে।
স্থানীয় উপজেলা প্রশাসনের কর্মকর্তারা জানিয়েছেন, প্রায় ১২ ফুট লম্বা বিরল প্রজাতির অজগর সাপটি সাধনপুর ইউনিয়নের সাহেবের হাট সংলগ্ন পাহাড়ি জঙ্গলে কোনো দুর্বৃত্তের পেতে রাখা জালে আটকা পড়ে ছিল।
স্থানীয় লোকজনের কাছ থেকে খবর পেয়ে আজগরটিকে সোমবার রাত আনুমানিক ১১টার দিকে উদ্ধার করা হয় বলে জানিয়েছেন বাঁশখালী উপজেলা নির্বাহী কর্মকর্তা সাইদুজ্জামান চৌধুরী।
তিনি বলেন, 'স্থানীয়দের কাছ থেকে খবর পেয়ে আমরা আজগরটিকে সাধনপুরের পাহাড়ি জঙ্গলে আটকে পড়া জাল থেকে উদ্ধার করে নিয়ে আসি।'
'পরবর্তীতে অজগরটিকে বাঁশখালী ইকোপার্কে অবমুক্ত করার জন্য ইকোপার্কের কর্মকর্তাদের কাছে হস্তান্তর করা হয়।'
তিনি আরও বলেন, 'অজগরটি প্রায় ১২ ফুট লম্বা। বিশেষজ্ঞরা জানিয়েছেন এটি বিরল প্রজাতির।'


চট্টগ্রামের বাঁশখালী উপজেলার জঙ্গলে জালে আটকা পড়া একটি আজগর সাপ উদ্ধার করে বাঁশখালী ইকোপার্কে অবমুক্ত করা হয়েছে।